الإدعاء
- تصميم منتشر بشكل كبير عليه لوجو موقع "اليوم السابع"، ومكتوب فيه: "السجن المشدد وغرامه لا تقل عن 10 الاف جنيه للسخريه من اعمال فنيه تعبر عن التراث الوطني".
– الكلام ده غير صحيح. مفيش أي قانون بالكلام ده، و”اليوم السابع” منشرتش التصميم ده ولا أي وسيلة إعلامية أخرى. 


– عقوبة السجن والغرامة لا تكون إلا بنص قانوني، ومفيش تهمة اسمها “السخرية من أعمال فنية تعبر عن التراث الوطني”. 


– لو دققنا في الخبر المنتشر هنلاقي كله أخطاء إملائية زي “غرامه” بدل “غرامة”، و”الاف” بدل “آلاف”، و”السخريه” بدل “السخرية” و”اعمال” بدل “أعمال” و”فنيه” بدل “فنية”، ودي أخطاء صعب يقع فيها موقع صحفي، أو يقع فيها كلها مرة واحدة، ودليل على الفبركة.